Vuonna 1984
Vuonna 1984 () on englantilaisen George Orwellin vuosina 1945–1949 kirjoittama romaani, joka julkaistiin 1949. Sitä on pidetty Aldous Huxleyn "Uljaan uuden maailman" ohella yhtenä 1900-luvun merkittävimmistä tulevaisuusfiktioista. Teosta sanotaan myös 1900-luvun kuuluisimmaksi englantilaiseksi romaaniksi. Kirjasta on julkaistu kaksi suomennosta, ensimmäinen vuonna 1950 ja uusi suomennos 1999.
John Edward Williams
John Edward Williams (29. elokuuta 1922 Clarksville, Texas, Yhdysvallat – 3. maaliskuuta 1994 Fayetteville, Arkansas, Yhdysvallat) oli yhdysvaltalainen kirjailija. Hänen tunnetuimmat teoksensa ovat "Stoner" ja "Augustus". Jälkimmäisestä hän sai National Book Awardin 1973. Samana vuonna palkittiin myös John Barth.
Williams syntyi Texasissa. Hän reputti yliopisto-opintonsa niiden alkuvaiheessa ja työskenteli sitten vähän aikaa radiossa. Vuonna 1942 hän liittyi Yhdysvaltojen armeijaan ja palveli kaksi ja puoli vuotta kersanttina Intiassa ja Burmassa.